חנות האייטונס

חנות האייטונס (באנגלית: iTunes Store) היא חנות מדיה דיגיטלית, המופעלת על ידי אפל. החנות נפתחה ב-28 באפריל 2003, בעקבות דחיפתו של סטיב ג'ובס, מנכ"ל אפל, לפתיחת חנות דיגיטלית למוזיקה והייתה פעילה עד סוף 2019. נכון לינואר 2017, חנות האייטונס מציעה למעלה מ-40 מיליון שירים, 2.2 מיליון אפליקציות, 25,000 תוכניות טלוויזיה ו-65,000 סרטים. כשנפתחה, היא הייתה לקטלוג המוזיקה הדיגיטלי החוקי היחיד שהציע שירים מכל חמשת חברות התקליטים הגדולות. ביוני 2013, חנות האייטונס החזיקה 575 מיליון חשבונות פעילים, ושירתה למעלה מ-315 מיליון מכשירים ניידים, כולל מכשירי Apple TV, אייפונים, אייפודים, אייפדים ואפל ווטש. לפני חנות האייטונס, רוב שוק המוזיקה המקוון נשען על הורדות לא חוקיות ושירותים פיראטיים כמו נאפסטר וקאזה. סטיב ג'ובס ראה את ההזדמנות לפתוח חנות דיגיטלית למוזיקה על רקע הפופולריות הגוברת של הורדות קובצי מוזיקה דיגיטליים. בשנת 2002, ג'ובס עשה הסכם עם חמש חברות התקליטים הגדולות כדי להציע את התוכן שלהן באמצעות iTunes. חנות האייטונס הוצגה לראשונה על ידי ג'ובס בכנס המפתחים העולמי של החברה באפריל 2003. תחילה, החנות הייתה זמינה רק במחשבי מק ובאייפודים, אך באוקטובר 2003 הורחבה גם למחשבי Windows. באפריל 2008, חנות האייטונס הייתה ספקית המוזיקה הגדולה ביותר בארצות הברית, ובפברואר 2010, הייתה ספקית המוזיקה הגדולה ביותר בעולם. הכנסות חנות האייטונס ברבעון הראשון של 2011 הסתכמו בכ-1.4 מיליארד דולר; עד 28 במאי 2014, נמכרו בחנות 35 מיליארד שירים ברחבי העולם. ב-2016 דווח כי שירותי הזרמת מוזיקה עלו על הורדות קובצי מוזיקה דיגיטליים במכירות. מיד לאחר השקתה של חנות האייטונס, שירים בודדים נמכרו כולם באותו המחיר, אם כי ב-2007 אפל הכניסה מחירים שונים לכל שיר. המוזיקה שבחנות היא בפורמט AAC שהוא היורש של MPEG-4 ל-MP3. במקור, השירים היו זמינים רק עם הגנת DRM והיו מקודדים ב-128 קילובייט לשנייה. בתערוכת מקוורלד 2009, הודיעה אפל כי כל המוזיקה ב-iTunes תהיה זמינה ללא DRM ותקודד בקצב גבוה יותר, של 256 קילובייט לשנייה. בנוסף, משתמשים יכולים להאזין לתצוגה מקדימה של שירים באורך תשעים שניות (או שלושים שניות, עבור שירים קצרים). בנוסף, חנות האייטונס מציעה אפליקציות המשמשות למטרות שונות התואמות למכשירי אייפון, אייפוד ואייפד. חלק מהאפליקציות הן בתשלום וחלקן בחינם. מפתחי האפליקציות יכולים להחליט אילו מחירים הם מעוניינים לגבות עבור האפליקציות, מתוך רשימה מוגדרת מראש של רמות מחירים. כשמשתמש מוריד אפליקציה בתשלום, 70% מהכנסות הרכישה עוברות למפתח (ים) ו-30% עוברות לאפל. בנאום המרכזי של תערוכת מקוורלד 2008, סטיב ג'ובס הכריז על שירות השכרת הסרטים של iTunes. סרטים זמינים להשכרה בחנות האייטונס ביום שהם יוצאים ל-DVD, אף זאת, חנות האייטונס מציעה לעיתים להשכרה גם סרטים שעדיין בבתי הקולנוע. מוזיקה שיר בודד עולה לרוב 99 סנטים; עם זאת, עבור שירים עם פופולריות רבה, המחיר בדרך כלל הוא 1.29$. כברירת מחדל, שירים שאורכם עולה על 10 דקות, ניתנים לקנייה כאלבום בלבד; גם למפיצים יש הבחירה לא לאפשר לקנות שיר בודד אלא אלבום שלם בלבד. כברירת מחדל, אלבומי מוזיקה עולים 9.99$ או, לחלופין, סכום עלות כל השירים אם הוא נמוך מ-9.99$. עם זאת, מפיץ האלבום יכול לקבוע מחיר גבוה יותר עבור האלבום, דבר שקורה בדרך כלל עם אלבומים פופולריים. ב-30 ביוני 2015 השיקה אפל את שירות המנויים Apple Music, שהיה זמין תחילה ב-110 מדינות. למנויים חדשים מוצעים שלושה חודשי ניסיון בחינם עם מינוי שוטף בעלות של 9.99$ בארצות הברית, 9.99£ בבריטניה ו-19.90 ש"ח בישראל. תוכניות טלוויזיה כברירת מחדל, פרקים של תוכניות טלוויזיה ברזולוציה HD עולים 2.99$, ואילו תכנים ברזולוציה סטנדרטית עולים 1.99$. עם זאת, מפיצים יכולים לקבוע שפקרים יינתנו לקנייה כ"עונה" בלבד. סרטים סרטים שאינם פופולריים ברזולוציה סטנדרטית עולים 7.99$ ואילו סרטים ברזולוציית HD עולים 13.99$ או 14.99$. סרטים פופולריים או חדשים באיכות סטנדרטית עולים 13.99$ או 14.99$ ואילו סרטים ברזולוציית HD עולים 17.99$ או 19.99$. סרטים שאינם פופולריים ברזולוציה סטנדרטית להשכרה עולים 2.99$ ואילו סרטים ברזולוציית HD להשכרה עולים 3.99$. סרטים פופולריים באיכות סטנדרטית להשכרה עולים 3.99$ ואילו סרטים ברזולוציית HD להשכרה עולים 4.99$. אם הסרט יצא לאחרונה, המחיר להשכרה גדל בדולר אחד. סרטים הזמינים ברזולוציית 4K ו-HDR עולים כמו סרטים באיכות HD, והם משודרגים באופן אוטומטי מ-HD ל-4K ו-HDR ללא עלות נוספת. אפליקציות המחיר נקבע על ידי המפתח. המחיר יכול להיות בחינם או דולר ו-99 סנטים. חנות האייטונס מאפשרת למשתמשים לרכוש ולהוריד פריטים ישירות למכשירים ניידים מבית אפל. אפל מציעה שלוש אפליקציות ל-iOS, שכל אחת מהן מספקת גישה לסוגים מסוימים של תוכן. האפליקציה App Store מאפשרת להוריד ולקנות אפליקציות למכשירי iOS, וגם מספקת עדכונים לאפליקציות שהותקנו. האפליקציה iTunes Store מאפשרת לקנות מוזיקה וסרטים למכשירי iOS. האפליקציה iBooks מאפשרת לקנות ספרים אלקטרוניים למכשירי iOS. במקור, משתמשים שהשתמשו במכשירים ניידים היו צריכים להיות מחוברים לרשת Wi-Fi כדי להיכנס לחנות, ומכאן שמה המקורי: iTunes Wi-Fi Music Store. עם זאת, בתערוכת מקוורלד 2009, אפל פרסמה עדכון תוכנה המאפשר באופן אוטומטי למשתמשים בעלי רשת דור 3 לגשת לחנות ולהוריד קבצים הקטנים מ-10 מגה-בייט. החנות החלה לפעול לאחר שאפל חתמה חוזה עם חמש חברות התקליטים הגדולות: EMI, סוני מיוזיק אנרטיימנט, וורנר מיוזיק גרופ ו-BMG. שירים מלמעלה מ-2,000 חברות תקליטים עצמאיות נוספו לחנות מאוחר יותר. נכון ל-2017, חנות האייטונס מציעה למעלה מ-34 מיליון שירים, כולל שירים בלעדיים מאומנים רבים. לא כל האומנים זמינים בחנות, אבל רבים מהם, כמו לד זפלין ורדיוהד, אפשרו למוזיקה שלהם להימכר בחנות בשנים האחרונות. שירים מסוימים בחנות זמינים בחנות כ"אלבום בלבד", כלומר, השיר ניתן לקנייה רק באמצעות רכישת האלבום כולו, בעוד שאת רוב השירים ניתן להוריד בנפרד מהאלבום אליו הם שייכים. שירים שאורכם עולה על 10 דקות זמינים כברירת מחדל כ"אלבום בלבד". גם פסקולים לעיתים קרובות נמכרים כאלבום בלבד. בעוד שבתחילה מרבית הקבצים שהורדו בחנות האייטונס כללו הגבלות שימוש שנכפו על ידי FairPlay, יישום ה-DRM של אפל, מאוחר יותר iTunes עבר למכירת מוזיקה ללא DRM ברוב המדינות. ב-6 בינואר 2009 הודיעה אפל כי ה-DRM הוסר מ-80% מקטלוג המוזיקה שלה בארצות הברית. עם זאת, תוכניות טלוויזיה, סרטים וספרים רבים עדיין מוגנים על ידי FairPlay. מאז השקתה, חנות האייטונס עברה אבני דרך רבות. ב-18 השעות הראשונות מכרה החנות כ-275,00 שירים ויותר ממיליון שירים נמכרו בחמשת הימים הראשונים. כאשר החנות יצאה ב-Windows, התוכנה הורדה יותר ממיליון פעמים ב-3 הימים הראשונים, ומכרה יותר ממיליון שירים באותו הזמן. ב-15 בדצמבר 2003 הודיעה אפל כי נמכרו בחנות 25 מיליון שירים. בינואר 2004, בתערוכת מקוורלד בסן פרנסיסקו, סטיב ג'ובס הודיע כי אדם אנונימי רכש מוזיקה בשווי 29,500 דולר. ב-15 במרץ 2004 הודיעה אפל כי נרכשו והורדו 50 מיליון שירים מ-iTunes Music Store. כל שיר שנמכר ב-iTunes נותן לאמן רווח של 9 סנט. השיר ה-50 מיליון שנמכר היה "The Path of Thorns" של שרה מקלכלן. ב-28 באפריל 2004, חנות האייטונס ציינה את יום השנה הראשון שלה עם 70 מיליון שירים שנמכרו. החנות מציעה גם מאות קדימונים של סרטים סרטוני מוזיקה, בניסיון להגביר את מכירות הפסקולים. על פי הודעה לעיתונות של אפל מ-10 באוגוסט 2004, חנות האייטונס הייתה החנות הראשונה שיש בה יותר ממיליון שירים. כמו כן, בעת שפורסמה ההודעה, חנות האייטונס שמרה על נתח שוק של 70% בתחום הורדות המוזיקה החוקיות. ערכים מורחבים – FairPlay, ניהול זכויות דיגיטלי חנות האייטונס משתמשת בטכנולוגיית ניהול זכויות דיגיטלי של אפל. FairPlay מובנית בתבנית קובץ מולטימדיה בפורמט MP4 כשכבת שמע מוצפנת של AAC, והיא משמשת את החברה להגנה על יצירות המוגנות בזכויות יוצרים הנמכרות דרך החנות, ומאפשרת רק למכשירים מורשים לנגן את התוכן. ההגבלות שהוטלו על ידי FairPlay, בעיקר תאימות למכשירים מוגבלת, עוררו ביקורת, ואף הוגשה תביעה נגד הפרת זכויות יוצרים שנסגרה בסופו של דבר לטובתה של אפל. בפברואר 2007, מכתב גלוי של סטיב ג'ובס, מנכ"ל אפל, שדן בשימוש ב-DRM במוזיקה, מעלה נקודות על עתידה של ההגנה והודיע על תמיכת החברה ברעיון סיום השימוש ב-DRM. אף על פי שהמכתב גרם לתגובות מעורבות בתעשייה, אפל חתמה על חוזה עם חברת תקליטים גדולה, כדי להציע ללקוחות החנות אופציית רכישה לגרסה באיכות גבוהה ללא הגנה של אלבום או שיר. בינואר 2009, אפל חתמה עם כל חברות התקליטים הגדולות וכן מספר רב של חברות תקליטים עצמאיות כדי להציע את כל המוזיקה שלהן בחנות ללא הגנת DRM. דבר זה אינו חל על שירים שהורדו בעת שימוש בשירות הזרמת המוזיקה של אפל, Apple Music. נכון לעכשיו, iTunes תומכת במערכת ההפעלה למחשבים של אפל macOS (לֶאופָּרְד ומעלה) ומערכות ההפעלה Microsoft Windows. משתמשים שאין להם את תוכנת iTunes, יכולים לראות מידע על תכנים (אך לא לשמוע או להציג את התוכן עצמו) באמצעות שירות iTunes Preview, אשר פועל בתוך דפדפן האינטרנט. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. ב-1 ביולי 2007 דיווח "הניו יורק טיימס" כי יוניברסל מיוזיק גרופ (כיום חברת המוזיקה הגדולה בעולם) לא תחדש את החוזה השנתי שלה עם אפל כדי למכור מוזיקה באמצעות חנות האייטונס. במקום זאת, יוניברסל אמרה כי היא תשווק מוזיקה לאפל כרצונה, ותאפשר לה להסיר את השירים שלה מהחנות בהודעה קצרה אם שני הצדדים לא יסכימו ביניהם על תמחור או תנאים אחרים. ב-9 באוגוסט 2007 הכריזה יוניברסל מיוזיק גרופ על תוכנית למכור שירים בפורמט MP3, ללא DRM, באמצעות מגוון שירותי מוזיקה מקוונים כגון Amazon Music ו-gBox. ITunes Apple Music אפל מדיה וקבצים בנושא חנות האייטונס בוויקישיתוף אתר האינטרנט הרשמי של חנות האייטונס אתר האינטרנט הרשמי של חנות האייטונס חנות האייטונס, ברשת החברתית אקס (טוויטר) "Is Steve Jobs the God of Music?". Esquire (באנגלית אמריקאית). 2014-09-10. נבדק ב-2018-10-01. The algebra of iTunes - Apple 2.0 -Fortune Tech, ‏2013-06-21 iPhone 5 announcement: 3 important things to watch, ‏2012-09-14 "Apple's App Store Downloads Top 25 Billion". Apple Newsroom (באנגלית אמריקאית). נבדק ב-2018-10-01. "Steve Jobs on the iTunes Music Store: The Unpublished Interview". Technologizer by Harry McCracken (באנגלית אמריקאית). 2011-12-07. נבדק ב-2018-10-01. "The iTunes influence, part one: How Apple changed the face of the music marketplace". Engadget (באנגלית אמריקאית). נבדק ב-2018-10-01. Andy Langer, Is Steve Jobs the God of Music?, Esquire, July 2003 Knopper, Steve (2013-04-26). "iTunes' 10th Anniversary: How Steve Jobs Turned the Industry Upside Down". Rolling Stone (באנגלית אמריקאית). נבדק ב-2018-10-01. "Apple has a playbook for killing free music, and it was written by Steve Jobs". Business Insider. נבדק ב-2018-10-01. "April 28, 2003: Apple Opens iTunes Store". WIRED (באנגלית אמריקאית). נבדק ב-2018-10-01. "15 years of iTunes: A look at Apple's media app and its influence on an industry". Macworld (באנגלית). נבדק ב-2018-10-01. "Apple introduced iTunes Store 13 years ago today". Cult of Mac (באנגלית אמריקאית). 2016-04-28. נבדק ב-2018-10-01. "Apple Launches the iTunes Music Store". Apple Newsroom (באנגלית אמריקאית). נבדק ב-2018-10-01. iTunes Store Tops 10 Billion Songs Sold, ‏2011-05-19 iTunes Store quietly generates record revenues of $1.4 billion, AppleInsider (באנגלית) "Apple's iTunes Store passes 35 billion songs sold milestone, iTunes Radio now has 40 million listeners". MacDailyNews (באנגלית אמריקאית). 2014-05-29. נבדק ב-2018-10-01. Terms of Service Violation, www.bloomberg.com Apple Inc., What’s Included - Apple Developer Program, developer.apple.com (באנגלית) "iOS: A Complete Version History". Lifewire (באנגלית). נבדק ב-2018-10-01. "List of Countries Where Apple Music and Beats 1 Radio Are Now Available" (באנגלית). נבדק ב-2018-10-01. Apple Ditches iTunes DRM, Adds Variable Prices, 3G Downloads, ‏2009-12-02 "Apple Unveils New iTunes". Apple Newsroom (באנגלית אמריקאית). נבדק ב-2018-10-02. iTunes - Music, Apple (Latin America) "The iTunes Download Model Is Broken—Here's How to Fix It". Observer (באנגלית אמריקאית). 2015-06-17. נבדק ב-2018-10-02. "Apple to end music restrictions" (באנגלית בריטית). 2009. נבדק ב-2018-10-02. "Apple's Online Music Store Makes Strong Debut". WSJ (באנגלית אמריקאית). נבדק ב-2018-10-02. Jakobs Kai, Modern Trends Surrounding Information Technology Standards and Standardization within Organizations, IGI Global, 2014-07-31. (באנגלית) "iTunes Music Store Downloads Top 25 Million Songs". Apple Newsroom (באנגלית אמריקאית). נבדק ב-2018-10-02. iTunes Music Store Downloads Top 50 Million Songs, ‏2006-02-18 Apple Sells 70 Million Songs in First Year of ITunes Service - The New York Times, ‏2009-07-22 iTunes Music Store Catalog Tops One Million Songs, ‏2006-02-09 Wayback Machine, ‏2010-07-20 How FairPlay Works: Apple's iTunes DRM Dilemma, www.roughlydrafted.com (באנגלית) (ארכיון) Alan Yuhas, Antitrust lawsuit against Apple: 10 years in the making, shot down in three hours, the Guardian, ‏2014-12-16 (באנגלית) Apple - Thoughts on Music, ‏2007-02-07 "Steve Jobs 'Thoughts on Music' - Asks for No Digital Rights Management" (באנגלית). נבדק ב-2018-10-03. Bloomberg - Are you a robot?, www.bloomberg.com Markoff, John. "Jobs Calls for End to Music Copy Protection" (באנגלית). נבדק ב-2018-10-03. "EMI, Apple To Sell DRM-Free Music for $1.29/song". TechCrunch (באנגלית אמריקאית). נבדק ב-2018-10-03. Bobbie Johnson, Apple drops copy protection from iTunes, the Guardian, ‏2009-01-06 (באנגלית) iTunes Store goes DRM Free, offers over-the-air downloads, AppleInsider (באנגלית) "iTunes Store goes DRM-free". Macworld (באנגלית). נבדק ב-2018-10-03. "Apple Music will now let you store your music library DRM-free". iMore (באנגלית). נבדק ב-2018-10-03. PC Pro: News: gBox - not Google - has DRM-free Universal deal, ‏2007-10-11